**ΑΝΑΡΤΗΤΕΑ ΣΤΟ ΔΙΑΥΓΕΙΑ**

**Λιβαδειά 20/04/2022**

**Αριθμ. Πρωτ.: 6450**

**ΑΠΟΣΠΑΣΜΑ**

**Από το πρακτικό της αριθμ. 13ης /2022 ΤΑΚΤΙΚΗΣ ΜΕ ΤΗΛΕΔΙΑΣΚΕΨΗ Συνεδρίασης**

**της Οικονομικής Επιτροπής Δήμου Λεβαδέων**

**Αριθμός απόφασης : 108**

**΄Εγκριση Πρωτοκόλλου Προσωρινής & Οριστικής Παραλαβής του έργου : «ΣΥΝΤΗΡΗΣΕΙΣ ΣΧΟΛΙΚΩΝ ΣΥΓΚΡΟΤΗΜΑΤΩΝ».**

Στη Λιβαδειά σήμερα 18η Απριλίου 2022 ημέρα Δευτέρα & ώρα 14.00 συνήλθε σε συνεδρίαση η Οικονομική Επιτροπή του Δήμου Λεβαδέων **, , η οποία λόγω των κατεπειγόντων μέτρων που έχουν ληφθεί για την αποφυγή της διάδοσης του κορωνοϊού COVID-19 πραγματοποιήθηκε**  με τηλεδιάσκεψη ,βάσει των: ι) του άρθρου 77 του Ν. 4555/2018 όπως τροποποιήθηκε από το άρθρο 184 του ν.4635/2019, ιι) του άρθρου 10 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του», ιιι) Της με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19»,ιιιι) Της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων» και μετά από την αρ.πρωτ. 6174/14-04-2022 έγγραφη πρόσκληση του Προέδρου της (Δημάρχου Λεβαδέων).

Αφού διαπιστώθηκε ότι υπάρχει νόμιμη απαρτία, επειδή σε σύνολο εννέα (9) μελών ήταν παρόντα οκτώ (8) , ήτοι:

**ΠΑΡΟΝΤΕΣ ΑΠΟΝΤΕΣ**

1.Ταγκαλέγκας Ιωάννης 1.Μπράλιος Νικόλαος

2. Μητάς Αλέξανδρος

3. Καλογρηάς Αθανάσιος ΄ (Αν και είχε νόμιμα προσκληθεί)

4. Σαγιάννης Μιχαήλ

5. Μερτζάνης Κωνσταντίνος

6.Καπλάνης Κωνσταντίνος

7. Πούλος Ευάγγελος

8.Καραμάνης Δημήτριος

Εισηγούμενος το 8ο θέμα της ημερήσιας διάταξης έθεσε υπόψη των μελών το με αριθμ. πρωτ. 6103/13-04-2022 έγγραφο της Δ/νσης Τεχνικών Υπηρεσιών του Δήμου Λεβαδέων στο οποίο αναφέρονται τα παρακάτω:

*ΤΕΧΝΙΚΗ ΠΕΡΙΓΡΑΦΗ ΤΟΥ ΕΡΓΟΥ*

*ΓΕΝΙΚΑ*

*Σκοπός της παρούσας μελέτης ήταν είναι η συντήρηση και η επισκευή σχολικών μονάδων του Δήμου Λεβαδέων.*

*Συνοπτικά έγιναν οι παρακάτω παρεμβάσεις :*

*1) Γυμνάσιο Αγίου Γεωργίου:*

*Τοποθέτηση (αντικατάσταση )συνθετικού χλοοτάπητα στον αύλειο χώρο με ανακατασκευή του υποστρώματος για την απορροή των ομβρίων υδάτων και σποραδική επισκευή των επιχρισμάτων των όψεων του συγκροτήματος*

*2) Μουσικό σχολείο Αγ Γεωργίου*

*Επέκταση ξύλινου στεγάστρου στην είσοδο του κτιρίου και αντικατάσταση σπασμένων κεραμιδιών με παράλληλη τοποθέτηση μεμβράνης σε όλη την επιφάνεια του (υπάρχουσα και νέα) με τις απαραίτητες υδρορροές (οριζόντιες & κατακόρυφες)*

*3) Νηπιαγωγείο Αγίας Τριάδας:*

*Καθαίρεση υφιστάμενων ξύλινων κουφωμάτων και τοποθέτηση νέων αλουμινίου με σύγχρονες προδιαγραφές αλουμινίου και υαλοπινάκων . Κατασκευή τοιχοποιίας με την μέθοδο της ξηράς δόμησης και με την απαραίτητη θερμομόνωση & τους χρωματισμούς αυτής*

*4)1ο Γυμνάσιο Λιβαδειάς:*

*Ανακατασκευή τουαλετών δηλ καθαίρεση εσωτερικά των υπαρχόντων και νεες κατασκευές διαμόρφωσης σύμφωνα με τα σχέδια της μελέτης (πλακάκια, χωρίσματα, είδη υγιεινής πόρτες, παράθυρα, κλπ). Νέα ηλεκτρική εγκατάσταση.*

*5) 2ο Γυμνάσιο Λιβαδειάς:*

*Κατασκευή στεγάστρου στον αύλειο χώρο.*

*6) ΕΠΑΛ- ΕΠΑΣ:*

*Ανακατασκευή και επέκταση W.C. (πλακάκια, χωρίσματα, είδη υγιεινής πόρτες, παράθυρα, κλπ). Επικάλυψη του κτιρίου με κυματοειδή λαμαρίνα λόγω υπερβολικής υγρασίας Nέα ηλεκτρολογική εγκατάσταση*

*Τοποθέτηση διαχωριστικού και κατασκευή ψευδοροφής σε υπάρχων κτίριο.*

*7) 5ο Νηπιαγωγείο Λιβαδειάς :*

*Ολική ανακατασκευή του περιβάλλοντος χώρου με νέο δάπεδο οπλισμένου σκυροδέματος και κυβόλιθων σε συνδυασμό με δάπεδο από ελαστικά πλακίδια και ποταμίσια άμμο και κατασκευή φρεατίων για απορροή όμβριων υδάτων. Αντικατάσταση των εξωτερικών κρουνών με σύγχρονη ομαδική κρήνη*

*ΙΣΤΟΡΙΚΟ ΤΟΥ ΕΡΓΟΥ*

*(Πληροφοριακά στοιχεία)*

1. *Το έργο εκτελέσθηκε σύμφωνα με τις διατάξεις του ν. 4412/16 και με την με αριθμό 77/18 τεχνική μελέτη της Τεχνικής Υπηρεσίας του Δήμου με τίτλο «ΣΥΝΤΗΡΗΣΕΙΣ ΣΧΟΛΙΚΩΝ ΣΥΓΚΡΟΤΗΜΑΤΩΝ» προϋπολογισμού 98.830,24 € (με Φ.Π.Α) η οποία εγκρίθηκε με την με αριθμό 502/18 απόφαση του Δημοτικού Συμβουλίου του Δήμου Λεβαδέων*
2. *Ήταν ενταγμένο στον προϋπολογισμό του Δήμου με τον τίτλο του θέματος ο οποίος είχε ψηφισθεί και εγκριθεί με την 585/2018 (AΔΑ: Ω717ΩΛΗ-89Ω) απόφαση του Δημοτικού συμβουλίου με την οποία ψηφίσθηκε και εγκρίθηκε ο προϋπολογισμός του Δήμου Λεβαδέων έτους 2019 και επικυρώθηκε με την με αριθμό 26/3163/09.01.2019 (ΑΔΑ: Ψ1ΗΚΟΡ10-ΕΡ7) απόφαση του συντονιστή της Αποκεντρωμένης Διοίκησης Θεσσαλίας - Στερεάς Ελλάδας.*
3. *Με την 399/2018 απόφαση του Δημοτικού Συμβουλίου εγκρίθηκε η διενέργεια ηλεκτρονικού διαγωνισμού και καθορισμού όρων διακήρυξης, καταρτίσθηκαν οι όροι της διακήρυξης του έργου η οποία αναρτήθηκε στο ΚΗΜΔΗΣ με κωδικό 18RΟC004050571 2018-11-22*
4. *Την με αριθμό 50/2019 απόφαση της Οικονομικής Επιτροπής του ∆ήμου (ΑΔΑ: ΩΚΥΞΩΛΗ-ΚΓ9) ματαιώθηκε ο διαγωνισμός λόγο παράτυπης διεξαγωγής διαδικασίας και επανάληψη με τους ίδιους όρους σε νέα ημερομηνία.*
5. *Η διακήρυξη του έργου αναρτήθηκε στο ΚΗΜΔΗΣ με κωδικό 19PROC004675477 2019-03-26*
6. *Με την αρ. 88/2019 (ΚΗΜΔΗΣ 19WRD005420218 2019-08-09 ) απόφαση της Οικονομικής Επιτροπής του ∆ήμου Λεβαδέων , εγκρίθηκε το Πρακτικό Ι του διαγωνισμού του έργου που εγινε στίς 25-04-19 (α/α ΕΣΗ∆ΗΣ 81174) που ορίζει προσωρινό μειοδότη την κ/ξια ΗΛ ΒΑΡΕΛΑ - ΧΡ ΑΥΓΕΡΗ με μέση τεκμαρτή έκπτωση 48,25% επι των τιμών του τιμολογίου*
7. *Με την με αρ 141/19 απόφαση της Οικονομικής Επιτροπής του ∆ήμου Λεβαδέων , εγκρίθηκε το Πρακτικό ΙΙ της επιτροπής διαγωνισμού και η κατακύρωση στον προσωρινό μειοδότη κ/ξια ΗΛ ΒΑΡΕΛΑ - ΧΡ ΑΥΓΕΡΗ*
8. *Στις 16/09/19 υπογράφηκε η σύμβαση για την κατασκευή του έργου “ ΣΥΝΤΗΡΗΣΕΙΣ ΣΧΟΛΙΚΩΝ ΣΥΓΚΡΟΤΗΜΑΤΩΝ ” για ποσό 98.830,24 € με Φ.Π.Α. , μεταξύ του ∆ημάρχου Λεβαδέων και της αναδόχου κ/ξίας*

*ΠΡΟΘΕΣΜΙΕΣ ΕΚΤΕΛΕΣΗΣ: Η προθεσμία κατασκευής του έργου, σύμφωνα με την Ε.Σ.Υ. και την υπογραφείσα σύμβαση, είναι 12 μήνες από την ημερομηνία υπογραφής της σύμβασης & ο χρόνος συντήρησης ανέρχεται στο διάστημα των 15 μηνών από την βεβαιωμένη περαίωση των εργασιών του έργου*

*ΧΡΗΜΑΤΟΔΟΤΗΣΗ: Το έργο χρηματοδοτήθηκε από τον προϋπολογισμό του Δήμου Λεβαδέων και από τον Κ.Α 15/7331.002*

*ΑΝΑΚΕΦΑΛΑΙΩΤΙΚΟΙ ΠΙΝΑΚΕΣ ΕΡΓΑΣΙΩΝ*

*Κατά την διάρκεια εκτέλεσης του έργου συντάχθηκαν και εγκρίθηκαν ο 1ος ΑΠΕ και 2ος ΑΠΕ για τους λόγους που παρακάτω αναφέρονται :*

*Ο 1ος Ανακεφαλαιωτικός Πίνακας Εργασιών συντάχθηκε και εγκρίθηκε με την απόφαση 28/20 (ΑΔΑ: ΩΑΦ5ΩΛΗ-ΠΗΒ) της Οικονομικής Επιτροπής του Δήμου μας σε ισοζύγιο με το ποσό της σύμβασης , δηλαδή είναι συνολικής δαπάνης 98.830,24 € εκ των οποίων 79.701,81 € για εργασίες και 19.128,43 € για ΦΠΑ*

*Ο 2ος Ανακεφαλαιωτικό πίνακα ο οποίος συντάχθηκε ομοίως σε ισοζύγιο με το ποσόν της σύμβασης και σύμφωνα με τις διατάξεις του άρθρου 156 του ν.4412/16 , εγκρίθηκε με την 117/20 απόφασης του Δημοτικού Συμβουλίου (ΑΔΑ: ΨΩ1ΕΩΛΗ-7ΦΟ)*

*ΠΕΡΑΙΩΣΗ ΤΟΥ ΕΡΓΟΥ :*

*Το έργο περαιώθηκε έντεχνα και εμπρόθεσμα, όπως προκύπτει από την υπ' αρ. πρωτ.18166/15.09.20 βεβαίωση περαίωσης εργασιών του προϊστάμενου Δ/νσης Τεχνικών έργων Δήμου Λεβαδέων.*

*ΔΑΠΑΝΗ ΤΟΥ ΕΡΓΟΥ :*

*Η συνολική δαπάνη του έργου ανήλθε στο ποσό των 97.861,24 € συμπεριλαμβανομένου του Φ.Π.Α*

*Με την υπ’ αριθμόν 20/2022(ΑΔΑ: Ψ12ΒΩΛΗ-ΣΚΣ) Απόφαση του Δημοτικού Συμβουλίου του Δήμου Λεβαδέων συγκροτήθηκε η Επιτροπή Προσωρινής και Οριστικής Παραλαβής του έργου .*

*Η συγκροτηθείσα Επιτροπή αφού έλεγξε ποσοτικά κατά το εφικτό, ήτοι σποραδικά και δειγματοληπτικά, τις εργασίες με τιμές μονάδας σύμφωνα με την τεχνική περιγραφή και τα σχέδια της μελέτης, διαπίστωσε ότι έχουν περιληφθεί στις αναλυτικές επιμετρήσεις και τα σχετικά Πρωτόκολλα Παραλαβής Αφανών Εργασιών και ότι είναι σύμφωνες με την Τελική Επιμέτρηση. Προχώρησε στην συνέχεια κατά το εφικτό στον ποιοτικό έλεγχο των παραλαμβανομένων εργασιών και διαπίστωσε ότι αυτές εκτελέσθηκαν έντεχνα και σύμφωνα με τα συμβατικά σχέδια και τεύχη της μελέτης και βρίσκονται σε καλή κατάσταση. Κατόπιν τούτου παρέλαβε τις εργασίες του εν λόγω έργου, όπως αναγράφονται στο παρόν και αναφέρονται στην τελική επιμέτρηση του έργου .*

*Η Επιτροπή αφού σύγκρινε την ημερομηνία περαίωσης του έργου με την αντίστοιχη συμβατική προθεσμία διαπίστωσε ότι το έργο περαιώθηκε εμπρόθεσμα και ότι έχει παρέλθει ο χρόνος εγγύησης ώστε η παραλαβή να θεωρείται οριστική .*

*Η Επιτροπή προέβη βάσει των διατάξεων των άρθρων 171 και 172 του Ν.4412/2016 περί εκτελέσεως των Δημοσίων Έργων καθώς και το άρθρο 136 του Ν. 4070/2012 , στην Προσωρινή & Οριστική Παραλαβή του έργου και συνέταξε και υπέγραψε το εν λόγω Πρωτόκολλο Προσωρινής & Οριστικής Παραλαβής του έργου : « ΣΥΝΤΗΡΗΣΕΙΣ ΣΧΟΛΙΚΩΝ ΣΥΓΚΡΟΤΗΜΑΤΩΝ» στις Έντεκα Απριλίου 2022 (11.04 .2022)*

*Κατόπιν όλων των ανωτέρω και σε εφαρμογή των διατάξεων του άρθρου 40 του Ν.4735/2020 έτσι όπως αυτό αντικατέστησε το άρθρο 72 παρ. περί αρμοδιοτήτων της Οικονομικής Επιτροπής του Ν.3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης- Πρόγραμμα Καλλικράτης»,*

*καλούνται τα μέλη της Οικονομικής Επιτροπής του Δήμου Λεβαδέων όπως αποφασίσουν για την έγκριση του Πρωτοκόλλου Προσωρινής & Οριστικής Παραλαβής του έργου : « ΣΥΝΤΗΡΗΣΕΙΣ ΣΧΟΛΙΚΩΝ ΣΥΓΚΡΟΤΗΜΑΤΩΝ » , όπως προβλέπεται από τον νόμο, ( συνδυασμός των διατάξεων του Ν. 3669/2008 άρθρο 75, Π.Δ. 609/1985, άρθρο 53 παράγραφος 1, Π.Δ. 171/1987 άρθρο 16 και του Ν. 2229/1994 άρθρο 2 παράγραφος 17 και τις διατάξεις των άρθρων 170 και 172 του Ν.4412/2016 περί εκτελέσεως Δημοσίων έργων και του Ν. 4070/2012 άρθρο 136 ) .*

Η Οικονομική Επιτροπή λαμβάνοντας υπόψη :

-Τις διατάξεις του άρθρου 40 του Ν.4735/2020 που αντικατέστησε το άρθρο 72 του Ν.3852/2010

- Το με αριθ. πρωτ. 6103/13-04-2022 έγγραφο της Δ/νσης Τεχνικών Υπηρεσιών του Δήμου Λεβαδέων

-Την 28/2020 (ΑΔΑ: ΩΑΦ5ΩΛΗ-ΠΗΒ)απόφασή της

- την 20/2022(ΑΔΑ: Ψ12ΒΩΛΗ-ΣΚΣ)απόφαση του Δημοτικού Συμβουλίου

-το από 11-04-2022 Πρωτόκολλο Προσωρινής και Οριστικής Παραλαβής του έργου :

«ΣΥΝΤΗΡΗΣΕΙΣ ΣΧΟΛΙΚΩΝ ΣΥΓΚΡΟΤΗΜΑΤΩΝ» **,**  που είχε διανεμηθεί

-Τις διατάξεις του Ν. 3669/2008 άρθρο 75, Π.Δ. 609/1985, άρθρο 53 παράγραφος 1, Π.Δ. 171/1987 άρθρο 16 και του Ν. 2229/1994 άρθρο 2 παράγραφος 17

-Τις διατάξεις των άρθρων 171 και 172 του Ν.4412/2016 περί εκτελέσεως Δημοσίων έργων και του Ν. 4070/2012 άρθρο 136)

-την από 11/3/2020 Πράξη Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του»

-τις με αριθμ. πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) και 20930/31-3-2020 (ΑΔΑ: 6ΩΠΥ46ΜΤΛ6-50Ψ) εγκυκλίους του Υπουργείου Εσωτερικών

-Την παρ. 3 της υπ΄αριθμ. ΔΙΔΑΔ/Φ69/133/οικ.20764/7-11-2020 εγκυκλίου του ΥΠ.ΕΣ. (ΑΔΑ: Ψ48Γ46ΜΤΛ6-ΛΣΡ) «Μέτρα & ρυθμίσεις στο πλαίσιο της ανάγκης περιορισμού της διασποράς του κορωνοϊου»

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

Εγκρίνει το από 11-04-2022 Πρωτόκολλο Προσωρινής και Οριστικής Παραλαβής της δημόσιας σύμβασης: «ΣΥΝΤΗΡΗΣΕΙΣ ΣΧΟΛΙΚΩΝ ΣΥΓΚΡΟΤΗΜΑΤΩΝ» , που παρέλαβε η επιτροπή που έχει ορισθεί με την 20/2022 (ΑΔΑ: Ψ12ΒΩΛΗ-ΣΚΣ)απόφαση του Δημοτικού Συμβουλίου.

**Η απόφαση πήρε αριθμό 108/2022.**

ΠΙΣΤΟ ΑΠΟΣΠΑΣΜΑ

Ο ΠΡΟΕΔΡΟΣ Λιβαδειά 20 -04-2022

ΤΑΓΚΑΛΕΓΚΑΣ ΙΩΑΝΝΗΣ Ο ΠΡΟΕΔΡΟΣ

ΤΑ ΜΕΛΗ

1. Μητάς Αλέξανδρος

2. Καλογρηάς Αθανάσιος

3. Σαγιάννης Μιχαήλ ΙΩΑΝΝΗΣ Δ. ΤΑΓΚΑΛΕΓΚΑΣ

4 .Μερτζάνης Κωνσταντίνος ΔΗΜΑΡΧΟΣ ΛΕΒΑΔΕΩΝ

5. Καπλάνης Κωνσταντίνος

6. Πούλος Ευάγγελος

7.Καραμάνης Δημήτριος